**Marko Ivković** je bio navijač Crvene zvezde. Tragično je izgubio život uoči utakmice  KK Crvena zvezde i galatasaraja u Evroligi.

Biografija
----------

Rođen je 1989. godine u Zadru. Nakon operacije Oluja izbegao je u Srbiju i to u Jagodinu, zbog čega će kasnije i dobiti nadimak Jagoda. Kasnije se sa majkom i sestrom seli u Zemun gde nastavlja svoje školovanje. Od tada redovno posećuje utakmice Crvene zvezde i to naročito fudbalskog kluba.

### Smrt

Sa par stotina navijača kreće da bodri košarkaški klub u Istanbulu na Evroligašku utakmicu protiv Galatasaraja. Neposredno pre utakmice dolazi do tuče sa navijačima istanbulskog kluba, u kojoj je Marko uboden nožem. Odmah biva prebačen u istanbulsku bolnicu, ali lekari i posle 5 sata reanimacije nisu uspeli da spasu život. Iako je u prvom izveštaju turske policije navedeno da je Marko ubijen u međusobnoj tuči navijača, sutradan je izveštaj promenjen i navedeno je da je ubijen u internoj tuči navijača.

### Reakcije

Odmah nakon utakmice, ne znajući za smrt navijača, trener Galatasaraja Ataman, nazvao je navijače Crvene zvezde teroristima. Konzul Srbije u Istanbulu Zoran Marković, je šokiran ovom izjavom, rekao da je Ergin Ataman terorista. Predsednik Vlade Republike Srbije, Aleksandar Vučić je u telefonskom razgovoru sa Turskim premijerom Ahmetom Davutogluom zatražio hitno rasvetljavanje zločina. Takođe je poručio da turski trener Ataman nije više dobrodošao u Srbiju.

Košarkaši Crvene zvezde su bili u šoku nakon što su čuli ovu vest, pa je rezultat sa utakmice ostao u drugom planu. Predsednik KK Crvena zvezda, Nebojša Čović, je na konferenciji za štampu oštro reagovao i okrivio organiztora za glavnog krivca. On je takođe porodici preminulog navijača ponudio svu moguću pomoć.

Podrška i saučešća su stigla od mnogih javnih ličnosti pa i suparničkih navijačkih grupa. Turska košarkaška liga odlučila je da svi mečevi tog kola počnu minutom ćutanja.

Ubistvo je izazvalo svojevrsni "rat" između srpskih i bošnjačkih navijača na društvenim mrežama, čemu su doprinele neproverene informacije o Ivkovićevim statusima na Fejsbuku, gde je navodno kroz parolu Nož, žica, Srebrenica iskazivao podršku genocidu u Srebrenici. Ubrzo su se na internetu pojavile informacije da se radi o statusu s lažnog Ivkovićevog profila, koji je napravljen tek nakon njegove smrti. U međuvremenu su zabeležene pretnje osvetničkim akcijama protiv turskih državljanja, paljenjem džamija u Srbiji i turske ambasade od strane radikalnih srpskih navijača.  Dodatne tenzije je izazvao incident na utakmici turske košarkaške lige dva dana kasnije, kada su navijači Galatasaraja zviždanjem prekinuli minutu ćutanja za ubijenog Ivkovića,  kao i najave radikalnih Galatasarajevih i turskih navijača na društvenim mrežama da će nastaviti ubijati srpske navijače, odnosno da je Ivković samo deo šireg plana za ubijanje navijača suparničkih klubova kao što su KK Partizan, KK Olimpijakos, KAE Panatinaikos i CSKA. 

Ubrzo nakon velikog pritiska javnosti, uhvaćen je glavni osumnjičeni Kadri Aktaş sa još nekoliko navijača. 19. oktobra 2015. godine turski sud je njega osudio na 25 godina dok je ostale osumnjičene oslobodila krivice.

V. takođe
---------

* Bris Taton
* Nogometni izgredi Široki Brijeg-Sarajevo

Spoljašnje veze
---------------

* IN MEMORIAM – MARKO IVKOVIĆ (1989-2014) Arhivirano 2014-11-25 na Wayback Machine-u